તા. 21ના રોજ આપના વિરોધીઓ તથા શત્રુઓ આપને નુકસાન પહોંચાડી શકે છે. આપના દ્વારા કરેલ કાર્યની આલોચના થઇ શકે છે. અથાગ પરિશ્રમના અંતે નિષ્ફળતા અથવા ઓછી સફળતા મળવાની શક્યતા છે. થોડો નિરાશાજનક તબક્કો કહી શકાય. બહારગામ જાવ તો નદી કે તળાવમાં ન્હાવા જવું હિતાવહ નથી. તા. 22 અને 23 કોઈ લોભામણી ઓફરોમાં ન સપડાતા. જમીન, મકાન વગેરેના દસ્‍તાવેજોમાં છેતરપિંડી થવાની શક્યતા રહે. તા. 24,25 દરમિયાન તથા તા. 26 બપોર સુધી ભૂતકાળમાં લીધેલા નિર્ણયોનો લાભ મેળવવાનો સમય છે. આપ પરોપકાર તથા સમાજ-સેવાના કાર્યમાં જોડાઈ શકો છો. આ દિવસો દરમિયાન આપ માન-સન્માન મેળવવાને હકદાર બનશો. આપ ખુબ મહેનત કરશો આપ મોજ-શોખની વસ્તુઓ પાછળ ખર્ચનું પ્રમાણ વધશે. તા. 26 બપોર પછી અને તા. 27 શારીરિક, માનસિક અસ્‍વસ્‍થતા અને મહેનતના પ્રમાણમાં અપેક્ષિત ફળ ન મળતા નિરાશા અનુભવશો. પરંતુ આપ હિંમત હાર્યા વગર આગળ વધશો તો અચૂક સફળતા મળશે.